ઈન્ડિયન સ્પેસ રિસર્સ ઓર્ગેનાઈઝેશન (ઈસરો)એ આજે નેવિગેશન ઉપગ્રહ 'આઈઆરએનએસએસ-૧એચ'નું લોન્ચિંગ નિષ્ફળ રહ્યું હતું. 'પીએસએલવી-સી૩૯' રોકેટમાં સવાર થઈને આ ઉપગ્રહને સાંતે સાત વાગ્યે શ્રીહરિકોટા લોન્ચિંગ મથકેથી રવાના કરવામાં આવ્યો હતો. ચોથા સ્ટેજ વખતે ઉપગ્રહનું હિટ-શીલ્ડ તેનાથી અલગ પડી શક્યું ન હતું. માટે ઉપગ્રહ પણ કાર્યરત થઈ શક્યો ન હતો. લોન્ચિંગની થોડી મિનિટો પછી ઈસરોએ અભિયાન નિષ્ફળ રહ્યું હોવાની માહિતી આપી હતી. ઈસરોના ચેરમેન એ.એસ.કિરણકુમારે કહ્યું હતું કે પ્રાથમિક ધોરણે મળેલી માહિતી પ્રમાણે હિટ-શીલ્ડને કારણે નિષ્ફળતા મળી છે. તેની વધુ તપાસ હવે કરવામાં આવશે.